**Exposition inaugurale Espace Emile Kirscht**

**Musée Ferrum**

**Collection de Jean et Martha Haan-Duval**

**Introduction-Hommage**

Här Buegermeeschter,

léiwt Martha a léiwe Jean Haan-Duval,

léiwt Anouk,

Dir Damen an Hären,

Wa mer den Owend als Hommage fir den Emile Kirscht hei zesumme sinn, huet dat jo virun allem dermat ze doen, dass d’Martha an de Jean Haan-Duval sech entschloss hunn, hir eenzegarteg Sammlung mat Wierker vum Emile Kirscht der Gemeng Kayl/Téiteng ze vermaan.

Ëtt handelt sech dobei em ee wichtege, wann och selbstverständlech nett kompletten, Iwwerblëck vum Emile Kirscht sengem Schaffen.

Déi geet elo un déi Gemeng , an deer den Emile Kirscht joërzengtelaang mat senger Fra Lisa an der Duechter Anouk geliewt huet.

An ëtt huet och dermatt ze doen, dass déi Verantwortlech vun der Gemeng nëtt nëmmen bereet waren desen wärtvollen Don unzehuelen, mais och am neie Musée Ferrum hei an der Schungfabrik dem Moler Emile Kirscht en Espace ze widmen.

Esou dass den könschtleresche Legat aus dëser Schenkung kann opgeschaft, gewisen an domat op eng sënnvoll Art a Weis matt aanerem Konschtschaafen viru propgaéiert ginn - och iwwert en extraen pädagogeschen Encadrement fir d’Kanner.

Dofir der Gemeng, vum Buergermeeschter John Lorent iwwer de Schefferot bis bei d’Kulturleit Guy Assa an Laura Caregari merci.

Dësen Engagement ass nëtt selbstverständlech a verdëngt Respekt.

An dëser Ausstellung gesinn mer elo eng Selectioun aus der grousser Collectioun vum Martha an Jean Haan-Duval.

Léiw Frënn vum Emile Kirscht,

Wann een mam Emile Kirscht iwwer Konscht a Molerei geschwaat huet, huet hien gären drop higewisen, dass Molen och Empfannen ass. Wann een, déi géing molen, näischt dobei géing empfannen, giffe seng Biller wéi gemaat wierken, si hätten keng Séil.

Hien huet dat ironesch „Schönmalerei“ genannt. An do misst e beizeiten bremsen. Et géing jo schliesslech dorëm goen, Charakter a Kraaft an d‘Wierk ze kréien.

Wéi den Emile Kirscht 1948 déi éischte Kéier zwee Biller am Salon du Printemps vum Cercle Artistique konnt weisen, ass de Konschtkritiker a wegweisende lëtzebuerger Museesmann Joseph-Emile Muller direkt op hien opmierksam ginn an huet am „Journal d’Esch“, dem heidegen Tageblatt, a senger Kritik iwwer dee Salon geschriwwen:

*„Emil Kirscht tritt hier, wenn ich mich nicht irre, zum ersten Mal vor die Öffentlichkeit… Kirscht ist noch ungelenk, aber nicht ohne Kraft in seiner eigenwilligen, leicht expressionistischen Art“.*

1987 schreiwt de Joseph-Emile Muller an der Préface vun der Monographie, déi den Guy Wagner iwwert den Emil Kirscht bei éditpress erausbruet huet:

*« Des débuts prometteurs on en a vu pas mal, on en voit toujours à nouveau. Ce qui est plus rare, ce sont les artistes qui tiennent leurs promesses tout au long de leur carrière. Emile Kirscht tiendra les siennes… Emile Kirscht évolue avec constance, mais sans précipitation, sans forcer sa nature et sans jamais tricher. »*

Esou beschreiwt een de Wee vun engem Artist, deen sei Wee kontinuéierlech, individuell an selbstkritisch geet.

Am Katalog zu enger Ausstellung vum Emile Kirscht an der Galerie La Cité am Dezember 1983 beschreiwt de Kritiker Lucien Kayser sëngersäits dee Wee esou:

*« Emile Kirscht est un artiste authentique, véridique, parce qu’il a, à partir du monde qui a été le sien, qui l’est toujours, à Kayl … créé un univers qui lui soit propre, imaginaire, mythique. Inutile d’insister encore sur la place qu’Emile Kirscht occupe dans la peinture luxembourgeoise depuis 1945. Il a été de ceux-là – avec la Nouvelle Equipe de 1950 et les Iconomaques de 1954 – qui en ont balisé les chemins vers la modernité. Telles de ses peintures les plus anciennes, renvoient encore directement … à la réalité des paysages familiers, à un environnement qu’il n’a jamais quitté. Le pas qu’il franchit assez vite vers l’abstraction, le conduira à des œuvres d’une grande expressivité, d’un raffinement non moindre par l’harmonie des tonalités, et par une recherche poussée des effets. »*

An - fir beim konschthistoreschen Opschaffen ze bleiwen: D’Konschtkriterin Elisabeth Vermast könnt an hiirem Beitrag am Katalog zur Retrospektiv vum Emile Kirscht am Musée national d’histoire et d’art, déi vum Oktober bis November 1993 aus Ulass vum 80. Gebuerdsdag vum Artist organiséiert gi war, zum Schluss:

*« Als Autodidakt machte er die technischen Erfahrungen selbst, das Emotionelle lag jedoch tief in ihm verankert. »*

Woumat dann déi markant Position an de beandrockenden, ongeweinlechen an eegenwëelegn Wee vum Emile Kirscht skizzéiert wir.

Gebuer war hien 1913 zu Rëmeleng, sai Papp ass gestuerwen wéi hien nach e klenge Jong war. Hien ass also fréi schaffen gang, fir matzehelefen d’Famill iwwer d’Ronne ze brengen.

Dat war nëtt déi bëschte Virraussetzung fir eng könschtleresch Karrière .

Mais den Emile Kirscht huet dëse Géigesatz nie als grousse Problem gesinn. Wann hien dorop ugeschwaat ginn ass, huet hien gesoot: „Déi schwéier Uaarbescht - dat war kierperlech Ustrengung, ech hu jo och leidenschaftlich gär Fussball gespiellt.“

An da koum den Zousatz: „D’Molerei awer - dat wuar fir de Geescht.“

An hien huet betount dass, wien ett an der Molerei ze liicht hätt, de giff sech ëtt och ze liicht maachen.

Point à la ligne.

An deem Zesummenhang huet den Emile Kirscht och gäre d‘Geschicht vu senger éischter Molkëscht gezielt. Hien hat déi als Kand um Wee fir an d’Schoul an der Poubelle vun der Apdekt zu Rëmeleng fonnt. D’Farwen an den Tuben wieren zwar schon verdrechent gewiescht, mais hien hätt se mat Wasser opgeléist: „Ett ware gut Fuarwen.“

Gemolt huet hien emmer. Als Bouf ass hien fir d’Noopere Komissioune mache gang, a wann ëtt en Drenkgeld ginn ass, huet hien dat an Pabéier an heiandsdo och an Bleistëftfarwen ëmgesaat.

Gemolt huet hien laang Zait doheem an der Kichen, spéider hat hien a sengem klëngen Haus hei zu Kayl eng Mansard als Atelier.

An nach eppes ass wichteg: Biller déi färdeg waaren, huet hien e puer Wochen ëm sech gehaal an an der Stuff opgehang.

Dat war souzesoen de lëschten Test, den si hu missen iwwerstoen ier den Artist se gewisen huet.

Seng Biller waren, wie hie gesoot huet, seng „Kënnercher.“

De Guy Wagner huet dat treffend am Katalog vun der Retrospektiv beschriwwen, déi de Léonce Koehnen an ech 2004 am Escher Theater aus Ulass vum 10. Doudesdaag vum Emile Kirscht zesummengestallt haaten:

*« En fait, il ne parlait pas beaucoup de ses « Kënnercher ». Ils les montraient seulement et les laissait parler eux-mêmes. Mais il trouvait toujours les mots justes pour caractériser des réalisations qu’il aimait particulièrement ou pour dire avec des paroles simples son affectation pour elles, même s’il lui venait encore des doutes ; « Celui-là me plaît beaucoup ! » - Celui-là, je n’en suis pas tout-à-fait sûr. Je le laisserai encore un peu se reposer! »*

Den Emile Kirscht war nëtt nëmmen en onkonventionelle Moler, mais och e profunden Bildanalyst, deen seng eegen Aarbechten hannerfrot huet, wéi de Paul Maas am selwechten Katalog schreiwt:

*« Emile Kirscht war ein erstaunlicher Bilderkommentator, ein Analytiker erster Güte. Mit untrüglicher Sicherheit zeigte er auf ein Bild und sagte: „Merkst du - dieser Balken ist zu viel, hier kippt das Bild nach links, das Gleichgewicht ist kaputt.“*

Enn der 1930er, och nach an de 1940er Joeren huet den Emile Kirscht figurativ gemolt. Vuen vun Ecke vum pittoreske Rëmeleng an der Emgéigend.

Ereischt an de 1940er Joeen huet hien ugefang , op en expressionistisch-abstrahéierende Wee ze goen. „No a no hunn ech mech getraut méi spontan mat Farwen a Formen ëmzegoen”, erklärt hien dat.

An wann hien dann dei Biller niwend dei realistisch präzis Motiven op de Kicheschaaf gestallt huet, huet hien instinktiv gespurt, dass dëss nei Aarbechten méi stark, mei expressiv, mài autenthesch waren.

Och heizou huet den Emile Kirscht gären eng Anekdot gezielt. Nom Krich ass en amerikaneschen Offizéier bei hien heem komm, dee wollt e puer Biller vun him matt an Amerika huelen.

„Ech hunn him e puer schéi realistesch Vuen gewissen“, sot den Emile, „mais hie wollt déi aaner Biller, wéi hie soot, gesinn, déi déi méi fréi an instinktiv, expressionestesch wuaren. Ech hu mech durno gefrot, firwat hien grad deer wollt mat heem huelen. Bis ech mer gesot hunn, de Mann versteet wuel méi vu Molerei wéis du. Ech hat déi nei Biller zwar instinktiv gemolt, mais ech wosst deemols nach nëtt richteg ze erklären, firwat se besser waren.“

Wichteg war fir den Emile Kirscht de Kontakt mat der lyresch-abstrakter Konscht vun der Ecole de Paris. Hien huet déi an Ausstellunge heiheem am Musee an a Bicher entdeckt. An déi Konscht huet hien faszinéiert.

Wéi de Joseph-Emile Muller 1948 beim Salon vum CAL op hien opmierksam ginn ass, war dat eng wichteg Etapp. „Wann de Joseph-Emile Muller dech deemols schon nemmen erwähnt huet, da war dat scho ëppes“.

Den Emile Kirscht huet och schnell Kontakt kritt mat den Artisten vun der Nouvelle Equipe, mat de Iconomaques, mat den deemoligen Wegbereiter vun der moderner Konscht heiheem, wéi Lucien Wercollier, Joseph Probst, François Gillen, Josy Jungblut, Michel Stoffel, Henri Dillenburg, d’Madame Probst-Würth An hien huet mat hinnen an hiire Salon‘en ausgestallt.

Dat huet him Sëcherheet ginn, him gewissen dat hien um richtege Wee war.

Den Emile Kirscht war e begeeschterten Artist, en Artist mat Léiw a Séil, e Moler dem d’Konscht am Blut luch.

An all sengen Ueleg- oder Acrylbiller, sengen Gouachen an Aquarellen, sengen Zeechnongen, Collagen, och a sengen Objet‘en ass d’Loscht um Molen a Gestalten ze erliëwen.

Grad esou wéi déi poetesch, lyresch Kraft, déi awer ëmmer vun engem selbstkriteschen Hannerfroën, enger kompromissloser Disziplin fir technesch Qualitéit an enger perfekter Bildkompositioun encadréiert war.

Den Emile Kirscht ass zéitliewens mat der Minette verbonnen bliwwen, hei war hie gebuer, hei huet hie gelieft.

Nett ëmsoss zéie sech déi roud-brong Téin vun der Minett an der Eisenschmelz ewéi e Leimotiv durch seng gesamt Aarbecht. An hien huet emmer gesoot: „Ech sinn e Minettsdapp, an do wou een opgewues ass a liewt, do hängt een drunn.“

Trotzem huet dem Emile Kirscht säi Wierk näischt mat engem sentimental iwwerfrachten Lokalkolorit ze doen. Landschaften zum Beispiel ware fir hien trotz all emotionaler Bindung och Strukturen .

Ëtt ass him drëm gang dat Wesentlecht, de Charakter vun dëse Strukturen ze erfuerschen. Nett nëmmen op eppes drop kucken, mais sech dran eranfillen.

Mat sengen eegene einfache Wieder huet hien dat esou gesot: *„Wanns de da molst, da kombinéierst de déi Elementer a Strukturen, déis de gesinn an erliewt hues, nei - du baus deng eegen Billerwelt op.“*

Esou fanne sech am ganze Wierk Zitater, Fragmenter, aus der realer Emwelt ërem. Oft geet dobei de Mikrokosmos an de Makrokosmos - an emgedréit - iwwer: D’Billerwelt vum Emile Kirscht baséiert op enger Landschaft oder erwiist aus enger Maserung vun engem Steen oder enger Planz, sie entsteet aus der Struktur vun engem zufälleg fonnten Holz oder engem Stëck Eisen.

Dat ass keng vordergründig Scheinheet – dat ass Konschtschaffen, an dem en Artist der realer Welt d’poetesch Wourecht seet, wéi de Paul Maas dat eng Kéier formuliert huet.

Dëst Wierker sinn deif Ablëcker an d’Séil vum Emile Kirscht, engem aussergewéinlichen Mënsch an Artist, den eis mat sengem Wierk e grousst, e reicht, e kénschtlerech äusserst wärtvollt Vermächtnis hannerlooss huet.

A mir sinn dem Emile Kirscht ëtt schëlleg, dass mer verantwortungsvoll an zukunftsoreintéiert mat desem Cadeau ëmginn.

An deem Sënn wëll ech zum Schluss nach eng Kéier den Guy Wagner zitéieren:

*« C’est vrai: Emile Kirscht nous manque. Comme créateur, comme guide, mais surtout, comme ami. »*

Ech soen Iech merci.

Paul Bertemes, mediArt sàrl

Luxembourg, Kayl/Téiteng, 3.Dezember 2021